بیروت کے بلدیاتی انتخابات میں حزب اللہ کی بھاری ووٹوں سے جیت

حزب اللہ لبنان کے ڈپٹی جنرل سکریٹری نے لبنان کے دارالحکومت بیروت کے بلدیاتی انتخابات میں حزب اللہ کی زبردست کامیابی کی خبر دی ۔

خبر کا کوڈ: ۴۲۲۲۵۴

تاریخ: ۰۹ مرداد ۲۰۱۶ - ۲۳:۰۳

رسا نیوز ایجنسی کی رپورٹ کے مطابق، موصولہ رپورٹ کے مطابق، جنوبی بیروت، بعلبک، ہرمل اور مغربی بقاع کی تقریبا سب ہی نشستیں حزب اللہ کے ترقی و وفاداری گروپ نے حاصل کر لی ہیں ۔

حزب اللہ لبنان کے ڈپٹی جنرل سکریٹری حجت الاسلام شیخ نعیم قاسم نے کامیاب ہونے والے امیدواروں کو مبارک باد پیش کرتے ہوئے ہارنے والوں سے فاتح امیدواروں کے ساتھ تعاون کرنے کی تاکید کی ۔

انہوں نے امریکہ سمیت بعض مغربی ملکوں کو اپنے ملک کے اندرونی معاملات میں مداخلت کی بابت سخت خبردار کرتے ہوئے کہا : بلدیاتی ادارے لبنانی حکومت کا ایک حصہ ہیں اور اس ملک کے عوام کسی بھی بیرونی طاقت کو اپنے ملک کے اندرونی معاملات میں مداخلت کی ہرگزاجازت نہیں دیں گے۔

قابل ذکر ہے کہ لبنان کے بلدیاتی انتخابات کے پہلے مرحلے میں ہفتے کے روز دارالحکومت بیروت اور اس کے نواحی علاقوں میں ووٹ ڈالے گئے تھے۔